ఉధంపూర్: ప్రధాని మోదీపై జమ్మూకశ్మీర్ ముఖ్యమంత్రి మెహబూబా ముఫ్తీ ప్రశంసల జల్లు కురిపించారు. కష్టకాలంలో తన ప్రభుత్వాన్ని ఆదుకున్నారంటూ కొనియాడారు. జమ్మూకశ్మీర్లోని ఉధంపూర్లో చెనని-నష్రి సొరంగ మార్గాన్ని మోదీ ఆదివారంనాడు జాతికి అంకితం చేసిన అనంతరం ఉధంపూర్లో  ర్యాలీ జరిగింది. ఈ ర్యాలీలో ప్రధానితో కలిసి పాల్గొన్న మెహబూబా ముఫ్తీ మాట్లాడుతూ, గత ఏడాది తన ప్రభుత్వం క్లిష్టపరిస్థితి ఎదుర్కొందని, అలాంటి సంక్లిష్ట పరిస్థితుల్లో ప్రధాని తనకు అండగా నిలిచారని అన్నారు. జూలై 8న ముజాహిద్దీన్ ఉగ్రవాది బుర్హాన్ వనీ ఎన్కౌంటర్ అనంతరం కశ్మీర్ లోయ హింసాకాండతో అట్టుడికిన సందర్భాన్ని ఆమె గుర్తు చేసుకుంటూ, ప్రభుత్వానికి ఎలాంటి ఢోకా లేకుండా చూస్తానని మోదీ భరీసా ఇచ్చారని అన్నారు. 'నా ప్రభుత్వం అయితే ఒంటరిగా పరిస్థితిని అదుపులోకి తెచ్చి ఉండేది కాదు' అని ఆమె వ్యాఖ్యానించారు. రాజ్నాథ్ సింగ్ ద్వారా అవసరమైన కేంద్ర సహాయాన్ని మోదీ అందజేశారని అన్నారు. జమ్మూకశ్మీర్ ప్రభుత్వానికి ఎప్పుడూ రాజ్నాథ్ అండదండలు అందిస్తూనే ఉన్నారని చెప్పారు. మోదీ దృఢచిత్తం కలిగిన ప్రధాని అని, ఒక లక్ష్యం అనుకుంటే దాన్ని ఆయన సాధించి తీరుతారని ప్రశంసించారు. ఉత్తరప్రదేశ్లో బీజేపీ ఘనవిజయం సాధించినందుకు మోదీని మెహబూబా ముఫ్తీ అభినందించారు.
udhampur: pradhaani modeepai jammookashmir mukhyamantri mehbuba mufti prasamsala jallu kuripinchaaru. kashtakaalamlo tana prabhutvaanni aadukunnarantu koniyaadaaru. jammookashmeerloni udhampurlo chenani-nashri soranga maargaanni modii aadivaaramnaadu jaatiki ankitam chesina anantaram udhampurlo  ralli jarigindi. ee rallilo pradhaanitho kalisi palgonna mehbuba mufti maatlaadutuu, gatha edaadi tana prabhutvam klishtaparisthithi edurkondani, alanti sanklishta paristhitullo pradhaani tanaku andagaa nilichaarani annaru. juulai 8na mujahiddin ugravaadi burhan vanee encounter anantaram kashmir loya himsaakaandatoe attudikina sandarbhaanni aame gurtu chesukuntu, prabhutvaaniki elanti dhoka lekunda chustaanani modii bharisa icharani annaru. 'naa prabhutvam ayithe ontarigaa paristhitini adupuloki tecchi undedi kaadu' ani aame vyaakhyaaninchaaru. rajnath sing dwara avasaramaina kendra sahaayaanni modii andajesaarani annaru. jammookashmir prabhutvaaniki eppuduu rajnath andadandalu andistune unnaarani cheppaaru. modii drudachittam kaligina pradhaani ani, oka lakshyam anukunte daanni aayana saadhinchi tiirutaarani prasamsinchaaru. uttarapradeshlo bgfa ghanavijayam saadhinchinanduku modeeni mehbuba mufti abhinandinchaaru.